b'\n_START_ARTICLE_\nWelles Remy Crowther\n_START_SECTION_\nVida\n_START_PARAGRAPH_\nCrowther, el gran de tres germans, havia nascut a Nova York el 17 de maig de 1977, a l\'Hospital Lying-In. Va estudiar a la Nyack High School, on va ser un estudiant honor\xc3\xadfic i despr\xc3\xa9s va assistir al Boston College, on va obtenir el t\xc3\xadtol de Bachelor of Arts en economia el 1999. Una de les seves possessions m\xc3\xa9s preuades, la qual portava a tot arreu, era un mocador vermell que li havia donat el seu pare. Crowther practicava una gran quantitat d\'esports, com lacrosse, hoquei sobre gel i futbol. A m\xc3\xa9s, va ser campista en el Campament Becket de la YMCA, a Becket (Massachusetts), boy scout a la seva joventut i bomber voluntari al seu barri natal, Nyack.\n_START_SECTION_\n11 de setembre de 2001\n_START_PARAGRAPH_\nCrowther treballava per a Sandler O\'Neill i Associats en el pis 104 de la Torre Sud de les Torres Bessones. Hi ha testimonis que diuen que despr\xc3\xa9s del xoc de l\'avi\xc3\xb3, Crowther, amb un mocador vermell tapant-se el nas i la boca per protegir-se del fum, va tornar a entrar a l\'edifici almenys tres vegades per rescatar les persones que es trobaven a dins, convertint-se aix\xc3\xad en el responsable directe de salvar la vida d\'almenys 12 persones. Crowther, junt a diversos bombers de Nova York, es trobava cam\xc3\xad de retorn a la Torre Sud quan aquesta va col\xc2\xb7lapsar i els va esclafar a tots. El seu cos va ser trobat 6 mesos despr\xc3\xa9s, el 6 de mar\xc3\xa7 de 2002, a un costat del lobby de la Torre Sud del World Trade Center.\n_START_SECTION_\nHonors\n_START_PARAGRAPH_\nCrowther va ser nomenat Bomber honor\xc3\xadfic de la ciutat de Nova York pel comissionat Nicholas Scoppetta._NEWLINE_En el National September 11 Memorial & Museum, ha quedat immortalitzat el nom de Crowther en un costat de la piscina sud, al panell S-50._NEWLINE_Se celebra anualment una cursa de 5\xc2\xa0km d\'automobilisme de velocitat amb el nom de "Mocador vermell de Welles Remy Crowther", en honor seu. Copatrocinada per voluntaris del Boston College, el Service Learning Center i la fundaci\xc3\xb3 Welles Remy Crowther Charitable Trust, es destina a recaptar fons per a aquesta \xc3\xbaltima organitzaci\xc3\xb3 sense finalitat de lucre._NEWLINE_El llibre The Red Bandanna ("El mocador vermell"), de Tom Rinaldi (2016), documenta la vida de Welles Crowther. El llibre ha estat a la llista de best sellers del The New York Times des de la seva publicaci\xc3\xb3.'